
Nr.61.453/2026

REFERAT DE APROBARE
 pentru proiectul de hotărâre privind aprobarea cesionării contractului de asociere nr.11.072/2011 încheiat între municipiul Alba Iulia și S.C.GLOW S.R.L.

Cu privire la prezentul proiect de hotărâre, vă comunicăm următoarele:

Contractul de asociere nr.11.072/2011 a fost încheiat între muncipiul Alba Iulia și S.C GLOW S.R.L. în scopul amenajării unui spaţiu expoziţional şi cafenea literară în suprafaţă totală de 622,3 mp în Alba Iulia, Fortificaţia tip Vauban, str.Sf.Eugeniu, conform PUD aprobat prin HCL nr.264/2009, spațiul având următoarele funcţiuni:


-spaţiu expoziţional şi cafenea literară – 418,85 mp,


-podium de lemn(terasa de vară) – 130,65 mp,


-spaţii verzi – 62,15 mp,


-toalete – 10,65 mp.
Ulterior, la solicitarea S.C.GLOW S.R.L., Consiliul Local al municipiului Alba Iulia a aprobat, prin dispozițiile HCL nr.167/29.04.2024, încheierea unui act adițional la contractul de asociere nr.11.072/2011, act adițional prin care la funcțiunile de spațiu expozițional și cafenea literară, au mai fost adăugate și funcțiunile de restaurant și magazin de prezentare și vânzare vinuri.

Potrivit dispozițiilor cuprinse în contractul de asociere, la art.2, pct.2.5, una dintre obligațiile SC GLOW SRL este plata către bugetul local a unui procent de 10% din profitul realizat din administrarea bunurilor ce fac obiectul contractului, dar nu mai puțin de 200 Euro/lună.

Prin cererea nr.128/2026, înregistrată la Primăria municipiului Alba Iulia sub nr.51.292/2026, SC GLOW SRL solicită acordul pentru transferul integral al contractului de asociere nr.11.072/2011 către SC VINOTECA HUGO SRL, motivându-și solicitarea pe următoarele:


1.SC VINOTECA HUGO SRL, care deține în prezent 100% din capitalul social al SC GLOW SRL (administratorul celor două societăți fiind dl.Bara Levente Hugo), a demarat procesul de fuziune prin absorbție între cele două societăți comerciale, proces prin care SC VINOTECA HUGO SRL va absorbi SC GLOW SRL;


2.fuziunea celor două societăți comerciale este motivată de necesitatea consolidării activităților cu profil similar și optimizarea resurselor administrative și logistice ale celor două entități juridice;

3.prin efectul fuziunii, SC VINOTECA HUGO SRL va prelua prin transmisiune universală toate drepturile și obligațiile SC GLOW SRL, urmând să asigure pe mai departe respectarea deplină a clauzelor contractuale asumate față de municipiul Alba Iulia.

Având în vedere cele de mai sus, în temeiul prevederilor art.5 din contractul de asociere nr.11.072/2011, pct.5.1., subpct.5.13., aprobat prin Hotărârea nr.11/2011 a Consiliului Local al municipiului Alba Iulia și a dispozițiilor art.129 alin.(2) lit."e", coroborat cu art.129 alin.(9) lit.”a”, ale art.139 alin.(3) lit.”f” și ale art.196 alin.(1) lit.”a” din OUG nr.57/2019 privind Codul Administrativ, cu modificările și completările ulterioare, propun Consiliului Local al municipiului Alba Iulia să aprobe cesionarea contractului de asociere nr.11.072/2011 încheiat între  municipiul Alba Iulia și S.C.GLOW S.R.L. către S.C.VINOTECA HUGO S.R.L.

